Վլադիմիր Մոդոսյան

Վլադիմիր Գեղամի Մոդոսյան (), խորհրդային ազատ ոճի ըմբիշ, ԽՍՀՄ կրկնակի չեմպիոն (1986 և 1987) և Եվրոպայի առաջնության մրցնակակիր (1982 և 1987), աշխարհի գավաթակիր (1985), աշխարհի չեմպիոն (1986), բարի կամքի խաղերի հաղթող (1986 ) ԽՍՀՄ սպորտի վաստակավոր վարպետ (1986)։ Ռուսաստանի վաստակավոր մարզիչ (2011)։

Կենսագրություն 
Վլադիմիր Մոդոսյանը ազատ ոճի ըմբշամարտով սկսել է զբաղվել 1968 թվականից։ 1975 թվականին տեղափոխվել է Կրասնոյարսկ և սկսել մարզվել ԽՍՀՄ վաստակավոր մարզիչ Դմիտրի Մինդիաշվիլիի ղեկավարությամբ։ 1982-1987 թվականներին եղել է ԽՍՀՄ ազատ ոճի ըմբշամարտի ազգային հավաքականի անդամ։ Նրա մարզական կարիերայում ամենահաջողը 1986 թվականն է եղել, երբ նա հաղթել է ԽՍՀՄ առաջնությունում, բարի կամքի խաղերում և աշխարհի առաջնությունում։

Մարզական կարիերան ավարտելուց հետո զբաղվել է մարզչական գործունեությամբ, Ռուսաստանի ազատ ոճի ըմբշամարտի ազգային հավաքականի մարզչական շտաբի անդամ է։ Վլադիմիր Մոդոսյանի ամենահայտնի սաներից են Ռուսաստանի չեմպիոն, աշխարհի առաջնության մեդալակիր Ալբերտ Սարիտովը և աշխարհի կրկնակի չեմպիոն Վիկտոր Լեբեդևը։

Ելույթներ ԽՍՀՄ առաջնություններում 
 Ազատ ոճի ըմբշամարտի 1981 թվականի ԽՍՀՄ առաջնություն- 3-րդ տեղ
 Ազատ ոճի ըմբշամարտի 1982 թվականի ԽՍՀՄ առաջնություն - 3-րդ տեղ
 Ազատ ոճի ըմբշամարտի 1983 թվականի ԽՍՀՄ առաջնություն- 3-րդ տեղ 
 Ազատ ոճի ըմբշամարտի 1985 թվականի ԽՍՀՄ առաջնություն - 2-րդ տեղ
 Ազատ ոճի ըմբշամարտի 1986 թվականի ԽՍՀՄ առաջնություն - 1-ին տեղ
 Ազատ ոճի ըմբշամարտի 1987 թվականի ԽՍՀՄ առաջնություն - 1-ին տեղ
 Ազատ ոճի ըմբշամարտի 1988 թվականի ԽՍՀՄ առաջնություն - 3-րդ տեղ

Ծանոթագրություններ

Արտաքին հղումներ 
 Modosyan, Vladimir (URS)

Ըմբշամարտի աշխարհի առաջնության մեդալակիրներ
ԽՍՀՄ սպորտի վաստակավոր վարպետներ
Խորհրդային ըմբշամարտիկներ
ԽՍՀՄ չեմպիոններ
Աշխարհի չեմպիոններ